Exemplar nr...

**Contract de servicii**

**Nr. \_\_\_\_\_\_\_\_\_\_\_\_\_\_data\_\_\_\_\_\_\_\_\_\_\_\_\_\_\_**

**Preambul**

În temeiul art. 7 alin. 2) Legea nr.98/2016 privind achizițiile publice, s-a încheiat prezentul contract de servicii,

**Între**

**ASOCIATIA** **VIS JUVENTUM**, cu sediul in Baia Mare, Str. Dr. Victor Babeş, Nr. 62 B, ap. 20, jud. Maramureş, inregistrată în Reg. asociaţiilor si fundaţiilor sub nr. 50/29.03.2012, avand **CIF: 30055695,** reprezentată prin Simon Alin Paul**,** având funcţia de preşedinte al asociatiei, in calitate de **achizitor,** pe de o parte

**Și**

**S.C. ............................................................................. S.R.L**. cu sediul in ....................................... ., Strada: ......................................, nr. ............, Judet: .........................., Cod postal: ...................., cod fiscal ........................, Tel: +.........................., cont trezorerie .........................................., deschis la ................................., cont bancar ................................ deschis la ..............................., reprezentată prin **........................... .............,** având funcţia de admnistrator, în calitate de **furnizor** pe de o parte,

**2. Definiţii**

2.1 - În prezentul contract următorii termeni vor fi interpretaţi astfel:

* + - 1. **contract** – reprezintă prezentul contract şi toate Anexele sale.
      2. **achizitor şi prestator** - părţile contractante, aşa cum sunt acestea numite în prezentul contract;
      3. **preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
      4. **servicii** - activităţi a căror prestare fac obiect al contractului;
      5. **produse** - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;
      6. **forţă majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă ci enunciativa. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
      7. **zi** - zi calendaristică; an - 365 de zile

**3. Interpretare**

**3.1** În prezentul contract, cu excepția unei prevederi contrare cuvintele la forma singular vor include forma de plural și vice versa, acolo unde acest lucru este permis de context.

**3.2** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**Clauze obligatorii**

**4. Obiectul principal al contractului**

4.1 - Prestatorul se obligă să presteze servicii de catering și livrarea mâncării, aferente implementării proiectului cu titlul “ROMarmația - abordare integrată a sărăciei și excluziunii sociale” /Contract POCU/18/4.1/102133”, în perioada/perioadele convenite și în conformitate cu obligațiile asumate prin prezentul contract.

4.2 - Achizitorul se obligă să plătească prețul convenit în prezentul contract pentru serviciile prestate.

**5. Preţul contractului**

5.1. Prețul unitar/porţia de mâncare este:

Pentru subactivitatea 1.2. pret/bucata ………..lei fără T.V.A. la care se adaugă T.V.A. (9%).

Pentru subactivitatea 4.2. pret/bucata ............ lei fără T.V.A la care se adaugă T.V.A (9%)

Pentru subactivitatea 6.4. pret/bucata .............lei fără T.V.A. la care se adaugă T.V.A. (9%)

5.2. Prețul convenit pentru îndeplinirea contractului, plătibil prestatorului de către achizitor, raportat la cantitatea maximă de porții, este de ......................... lei fără T.V.A. la care se adaugă T.V.A (9%) în valoare de ................. lei.

**6. Durata contractului**

6.1 – Durata prezentului contract este de la data semnării și înregistrării la sediul autorității contractante de către părți, până la stingerea tuturor obligațiilor părților.

**7. Executarea contractului**

7.1 – Termenul de prestare al contractului este durata de derulare a Activităţilor 1.2., 4.2., 6.4, începând de la data semnării contractului și înregistrării contractului la sediul entitatii fara calitate de autoritate contractantă, până la maxim data de finalizare oficială a proiectului. (11.09.2020)

7.2 – Termenul de prestare al contractului va fi prelungit implicit în cazul în care va interveni o extindere a perioadei de implementare a proiectului, fără majorarea valorii acestuia, numai în cazul în care OI POCU va accepta prelungirea duratei de implementare a proiectului ce va fi dovedită prin răspuns scris la o notificare în acest sens din partea beneficiarului sau prin act adiţional semnat între OI POCU şi beneficiar.

**8. Documentele contractului**

8.1 - Documentele contractului sunt:

A) caietul de sarcini;

B) propunerea tehnică şi propunerea financiară;

**9. Obligaţiile principale ale prestatorului**

9.1 - Prestatorul se obligă să presteze serviciile la standardele și sau performanțele prezentate în propunerea tehnică, anexă la contract**.**

9.2 - Prestatorul se obligă să presteze serviciile în conformitate cu graficul de prestare prezentat în propunerea tehnică.

9.3 - Prestatorul se obligă să despăgubească achizitorul împotriva oricăror:

reclamații și acțiuni în justiţie, ce rezultă din încălcarea unor drepturi de proprietate intelectuă (brevete, nume, mărci înregistrate etc.), legate de echipamentele, materialele, instalațiile sau utilajele folosite pentru sau în legătură cu produsele achiziţionate, și

daune-interese, costuri, taxe și cheltuieli de orice natură, aferente, cu excepția situației în care o astfel de încălcare rezultă din respectarea caietului de sarcini întocmit de către achizitor.

**10. Obligaţiile principale ale achizitorului**

10.1 - Achizitorul se obligă să plătească preţul convenit în prezentul contract pentru serviciile prestate conform prevederilor art. 12 din prezentul contract.

10.2 - Achizitorul se obligă să recepţioneze serviciile prestate conform prevederilor art. 16 din prezentul contract.

10.3 - Dacă achizitorul nu onorează facturile în termen de 30 de zile de la expirarea perioadei prevăzute convenite, prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor în cel mai scurt timp posibil.

10.4 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le consideră necesare îndeplinirii contractului.

10.5 - Achizitorul va pune la dispoziţia prestatorului cu promptitudine în maxim 24 de ore orice informaţii şi/sau documente pe care le deţine şi care pot fi relevante pentru realizarea contractului sau orice informaţii/documente solicitate de prestator. Aceste documente vor fi returnate achizitorului.

**11. Sancţiuni pentru neîndeplinirea culpabilă a obligaţiilor**

11.1 - În cazul în care, din vina sa, prestatorul nu reuşeşte să-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o sumă echivalentă cu o cotă procentuală de 0,1% din preţul contractului pentru fiecare zi de întârziere, până la îndeplinirea efectivă a obligaţiilor.

11.2 - În cazul în care achizitorul nu onorează facturile în termen de 30 zile de la expirarea perioadei convenite la art. 12.2, atunci acesta are obligaţia de a plăti, ca penalităţi, o sumă echivalentă cu o cotă procentuală de 0,1% din plata neefectuată, pentru fiecare zi de întârziere, până la îndeplinirea efectivă a obligaţiilor.

11.3 - Nerespectarea obligaţiilor asumate prin prezentul contract de către una dintre părţi, în mod culpabil, dă dreptul părţii lezate de a de a cere rezilierea contractului şi de a pretinde plata de daune-interese.

11.4 - Prestatorul răspunde, iar achizitorul are dreptul de a pretinde plata de daune-interese, în cazul în care cheltuielile certificate ca fiind eligibile de către auditor nu sunt acceptate la plată de către finanțator pe motiv că sunt neeligibile.

11.5 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

11.6 - Achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nicio compensaţie, dacă pe durata prestarii serviciilor acestuia i se retrage calitatea de auditor financiar.

**12. Plata serviciilor prestate**

12.1 - Plata se face în lei, într-un număr de tranșe egal cu numărul de porții de mâncare ce se vor livra zilnic, de luni până vineri, în conformitate cu comenzile primite zilnic de la autoritatea contractantă, raportat la numărul de copii prezenți în ziua respectivă la activitățile din cadrul proiectului.

12.2 - Achizitorul are obligaţia de a efectua plata către prestator în termen de 30 de zile de la primirea facturii de către achizitor, respectiv de la data înregistrării la achizitor a facturii aferente serviciilor prestate, acceptată la plată de către reprezentantul achizitorului.

**Clauze specifice**

**13. Garantia de buna executie a contractului**

13.1 – Nu se constituie garanția de bună execuție.

**14. Alte resposabilitati ale prestatorului**

14.1- (1) Prestatorul are obligatia de a presta serviciile prevazute in contract cu profesionalismul si promtitudinea cuvenite angajamentului asumat si in conformitate cu propunerea sa tehnica.

(2) Prestatorul se obliga sa supravegheze prestarea serviciilor, sa asigure resursele umane, materialele, instalatiile, echipamentele si orice alte asemenea, fie de natura provizorie, fie definitiva cerute de si pentru contract, in masura in care necesitatea asigurarii acestora este prevazuta in contract sau se poate deduce in mod rezonabil din contract.

14.2 - Prestatorul este pe deplin responsabil pentru prestarea serviciilor în conformitate cu graficul de prestare convenit. Totodata, este raspunzator atat de siguranta tuturor operatiunilor si metodelor de prestare utilizate, cat si de calificarea personalului folosit pe toata durata contractului. (se precizeaza anexa ce contine graficul de prestare)

**15. Alte responsabilitati ale achizitorului**

15.1- Achizitorul se obliga sa puna la dispozitia prestatorului orice facilitati si/sau informatii pe care acesta le-a cerut in propunerea tehnica si pe care le considera necesare indeplinirii contractului.

**16. Receptie si verificari**

16.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini în termen de 15 zile.

16.2 - Verificările vor fi efectuate de către achizitor prin reprezentanţii săi împuterniciţi din cadrul compartimentului urmărire contract, în conformitate cu prevederile din prezentul contract. Achizitorul are obligaţia de a notifica în scris prestatorului, identitatea persoanelor împuternicite pentru acest scop.

16.3 - Operaţiile de verificare cantitativă şi calitativă sunt destinate a permite achizitorului controlul prestatorului în special în ceea ce priveşte:

* 1. punerea în aplicare a cerinţelor stabilite de achizitor prin invitaţia de participare;
  2. realizarea calitativă şi cantitativă a prestaţiilor conform cu dispoziţiile contractului;
  3. constatarea eventualelor deficienţe.

16.4 - După operaţiile de verificare, achizitorul, are obligaţia de a lua o decizie privind recepţia sau respingerea prestaţiilor. Operaţiunile verificate fac obiectul unui proces-verbal întocmit de către achizitor, semnat atât de către acesta cât şi de prestator. În cazul în care prestatorul refuză să semneze procesul-verbal, se menţionează acest fapt. O copie a procesului-verbal se va transmite prestatorului în cel mult 5 zile de la data întocmirii.

16.5 - Prestatorul are obligaţia de a remedia deficienţele semnalate, în termen de 2 zile de la data luării la cunoştinţă a procesului-verbal prevăzut la art. 16.4.

16.6 - Procesul-verbal de recepţie a serviciilor prestate va fi semnat de către achizitor, sub rezerva remedierii tuturor deficienţelor/neconcordanţelor constatate.

16.7 - În cazul în care, potrivit obiectului contractului, prestaţiile pot fi împărţite în mai multe obiective cu executare distinctă, acestea vor face obiectul verificărilor şi deciziilor în mod distinct.

**17. Incepere, finalizare, intarzieri, sistare**

17.1 - Prestatorul are obligaţia de a începe prestarea serviciilor în termen de maxim 5 zile de la semnarea contractului.

17.2 - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită în graficul de prestare, trebuie finalizate în termenul convenit de părţi, termen care se calculează de la data începerii prestării serviciilor.

(2) În cazul în care:

orice motive de întârziere, ce nu se datorează prestatorului, sau

alte circumstanţe neobişnuite susceptibile de a surveni, altfel decât prin încălcarea contractului de către prestator,

Îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional.

17.3 - Dacă pe parcursul îndeplinirii contractului prestatorul nu respectă graficul de prestare, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate în graficul de prestare se face cu acordul părţilor, prin act adiţional.

17.4 - În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**18. Ajustarea pretului contractului**

18.1 - Preţul contractului este ferm şi nu se ajustează.

**19. Amendamente**

19.1 -Partile contractante au dreptul, pe durata indeplinirii contractului, de a conveni modificarea clauzelor contractului, prin act aditional, numai în cazul aparitiei unor circumstante care lezeaza interesele comerciale legitime ale acestora si care nu au putut fi prevazute la data incheierii contractului.

**20. Subcontractanti**

20.1 - Prestatorul nu are subcontractanți declarați.

**21. Cesiunea**

21.1 - Este permisă doar cesiunea creanţelor născute din acest contract, obligaţiile născute rămânând în sarcina părţilor contractante, astfel cum au fost stipulate şi asumate iniţial.

**22. Forta majora**

22.1 - Forţa majoră este constatată de o autoritate competentă.

22.2 - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

22.3 - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

22.4 - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

22.5 - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

22.6 - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilaltepărţi încetarea de drept a prezentului contract, fără ca vreuna din părţi să poată pretindă celeilalte daune-interese.

22.7 - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

22.8 - Dacă, după 15 zile de la începerea acestor tratative, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

***23. Limba care guvernează contractul***

23.1 - Limba care guvernează contractul este limba română.

***24. Comunicări***

24.1 - (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât şi în momentul primirii.

24.2 - Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

***25. Legea aplicabilă contractului***

25.1 - Contractul va fi interpretat conform legilor din România.

Părţile au înţeles să încheie azi................................prezentul contract în 4 (patru) exemplare, toate cu aceeaşi forţă juridică, din care exemplarele 2, 3 şi 4 pentru Achizitor, iar exemplarul nr. 1 pentru Prestator

|  |  |  |
| --- | --- | --- |
| Achizitor |  | Prestator |